ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3612/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Kονδύλι του προϋπολογισμού Β4-3101: Επιχορηγήσεις προς την Ευρωπαϊκή Υπηρεσία Περιβάλλοντος

Μπορεί η Επιτροπή να μας γνωστοποιήσει για το οικονομικό έτος 1995 και σε ό, τι αφορά το κονδύλι

Β4-3101: Επιχορηγήσεις προς την Ευρωπαϊκή Υπηρεσία Περιβάλλοντος:

1. Κατά πόσον η Ευρωπαϊκή Υπηρεσία Περιβάλλοντος επιδοτεί εξωτερικά όργανα;

2. Σε περίπτωση που το πράττει, ποιά είναι αυτά τα όργανα, ποιό το ύψος των επιδοτήσεων κατά δραστηριότητα και κατά ένωση;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-3598/96, E-3600/96, E-3603/96, E-3604/96, E-3605/96, E-3606/96, E-3607/96, E-3608/96, E-3609/96, E-3610/96, E-3611/96, E-3612/96, E-3613/96, E-3614/96, E-3615/96, E-3616/96, E-3617/96, E-3618/96, E-3620/96, E-3621/96, E-3622/96, 3623/96, E-3624/96, E-3625/96, E-3627/96, E-3629/96, E-3630/96, E-3631/96, E-3632/96, E-3633/96, E-3634/96, E-3635/96, E-3636/96, E-3637/96, E-3638/96, E-3641/96, E-3642/96 και E-3644/96 (14 Φεβρουαρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-3617/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Χρηματοδότηση ορισμένων ενώσεων από τον κοινοτικό προϋπολογισμό

Μπορεί η Επιτροπή να γνωστοποιήσει με πλήρη και εξαντλητικό τρόπο τα ποσά που διατέθηκαν από τον προϋπολογισμό του 1995 (απ' όλες τις σχετικές θέσεις του) υπέρ της γαλλικής συνδικαλιστικής οργάνωσης:

- Γαλλική Συνομοσπονδία Χριστιανών Εργαζομένων (CFTC)

τόσο σε εθνικό επίπεδο όσο και υπέρ των επιμέρους νομαρχιακών ή περιφερειακών οργανώσεών της;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-3598/96, E-3600/96, E-3603/96, E-3604/96, E-3605/96, E-3606/96, E-3607/96, E-3608/96, E-3609/96, E-3610/96, E-3611/96, E-3612/96, E-3613/96, E-3614/96, E-3615/96, E-3616/96, E-3617/96, E-3618/96, E-3620/96, E-3621/96, E-3622/96, 3623/96, E-3624/96, E-3625/96, E-3627/96, E-3629/96, E-3630/96, E-3631/96, E-3632/96, E-3633/96, E-3634/96, E-3635/96, E-3636/96, E-3637/96, E-3638/96, E-3641/96, E-3642/96 και E-3644/96 (14 Φεβρουαρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2879/96 υποβολή: Αλέξανδρος Αλαβάνος (GUE/NGL) προς την Επιτροπή (31 Οκτωβρίου 1996)

Θέμα: Καθυστερήσεις στην κατασκευή του Μετρό της Αθήνας

Η διένεξη που υπάρχει αυτή τη στιγμή ανάμεσα στην κυβέρνηση και την κοινοπραξία Ολυμπιακό Μετρό που κατασκευάζει το έργο, λόγω διαφορών και απαιτήσεών της από το ελληνικό δημόσιο, συνεχίζεται με κίνδυνο νέων καθυστερήσεων του έργου. Ερωτάται η Επιτροπή:

1. Ποιά είναι τα συγκεκριμένα προβλήματα που έχουν προκύψει στην κατασκευή του Μετρό της Αθήνας;

2. Έχει γνώση η Επιτροπή σε τί ύψος κυμαίνονται οι πρόσθετες χρηματικές απαιτήσεις της κοινοπραξίας Ολυμπιακό Μετρό;

3. Βάση της σύμβασης που έχει συμφωνηθεί με το ελληνικό δημόσιο, ποιά δικαστήρια είναι αρμόδια για την επίλυση των διαφορών;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-2879/96 και E-2981/96 (3 Δεκεμβρίου 1996)

Τα κύρια προβλήματα κατασκευής προκλήθηκαν από τα αρχαιολογικά ευρήματα και τις ανασκαφές και από την αδυναμία των μηχανημάτων διάτρησης, λόγω των εδαφολογικών συνθηκών να διανοίξουν τη σήραγγα στην πλατεία Συντάγματος και στην πλατεία Καραϊσκάκη καθιστώντας αναγκαία τη χρησιμοποίηση περισσότερο χρονοβόρων μεθόδων διάνοιξης.

Η Επιτροπή κατανοεί ότι η κοινοπραξία «Ολυμπιακό Μετρό» δεν έχει μέχρι τώρα υποβάλει μία εκτίμηση σχετικά με μία πιθανή υπέρβαση του κόστους όσον αφορά το έργο. Η κοινοπραξία ζήτησε γενική αναδιαπραγμάτευση της σύμβασης (η οποία αποτελεί σύμβαση επί παραδόσει ολοκληρωμένου έργου με κατ'αποκοπήν τιμή), χωρίς να αναφερθεί στο παρόν στάδιο σε ειδικά θέματα και αριθμητικά στοιχεία. Η σύμβαση προβλέπει ότι τα ελληνικά δικαστήρια είναι αρμόδια για την επίλυση διαφορών μεταξύ αναδόχου και του ιδιοκτήτη του έργου.

Η καθυστέρηση αυτή δεν επηρεάζει άμεσα τις άλλες ενέργειες που χρηματοδοτούνται βάσει του Κοινοτικού Πλαισίου Στήριξης 1994-1999.
ΓΡΑΠΤΗ ΕΡΩΤΗΣΗ E-3202/96 υποβολή: Josι Garcνa-Margallo y Marfil (PPE) προς την Επιτροπή (22 Νοεμβρίου 1996)

Θέμα: Ημερομηνία λήψεως απόφασης για τα σχέδια του προγράμματος URBAN

Στις 10 Ιανουαρίου 1997 λήγει η προθεσμία υποβολής των σχεδίων πολεοδομικής ανάπλασης στο πλαίσιο του προγράμματος URBAN για την περίοδο 1997-1999.

Πότε προβλέπεται να αποφασίσει η Επιτροπή ποιά σχέδια θα επιλεγούν για χρηματοδότηση από το πρόγραμμα URBAN;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3196/96, E-3197/96 και E-3202/96 (20 Δεκεμβρίου 1996)

Η Επιτροπή αποφάσισε στις 8Μαΐου 1996, κατόπιν διαβουλεύσεως με το Κοινοβούλιο, για την ενδεικτική κατανομή του αποθεματικού των κοινοτικών πρωτοβουλιών. Λαμβανομένης υπόψη της κατανομής αυτής, το διαθέσιμο ποσό (με τιμή τιμαριθμικά προσαρμοσμένη με βάση το 1995) για το πρόγραμμα Urban στην Ισπανία ανέρχεται σε 56,2 εκατ. ECU για τις περιφέρειες του στόχου 1 και σε 21,4 εκατ. ECU για τις άλλες περιφέρειες.

Η υποβολή των επιχειρησιακών προγραμμάτων σχετικά με την εφαρμογή της επέκτασης του προγράμματος Urban αποτελεί ευθύνη των κρατών μελών. Επομένως, δεν είναι μπορεί η Επιτροπή να προβλέψει την ενδεχόμενη συμμετοχή της αυτόνομης κοινότητας της Βαλένσιας.

Μέχρι τώρα, η Επιτροπή δεν έλαβε κανένα επιχειρησιακό πρόγραμμα από τις ισπανικές αρχές. Επί του παρόντος, δεν είναι δυνατόν να προβλεφθεί πότε θα λάβει απόφαση η Επιτροπή, διότι θα εξαρτηθεί από την ποιότητα των προτάσεων που θα της υποβληθούν.
ΓΡΑΠΤΗ ΕΡΩΤΗΣΗ E-2492/96 υποβολή: Jesϊs Cabezσn Alonso (PSE) προς την Επιτροπή (25 Σεπτεμβρίου 1996)

Θέμα: Προβατοειδή και «τρελλές αγελάδες»

Τις τελευταίες ημέρες του Ιουλίου 1996 ο Επίτροπος Γεωργίας, κ. Fischler, δήλωνε ότι η ασθένεια των προβατοειδών, γνωστή ως «scrapie», είχε τα χαρακτηριστικά επιδημίας ανάλογης προς αυτήν των «τρελλών αγελάδων».

Για ποιό λόγο προέβη στις δηλώσεις αυτές ο Επίτροπος χωρίς προηγουμένως να συμβουλευθεί την Επιστημονική και Ιατρική Επιτροπή και την Μόνιμη Κτηνιατρική Επιτροπή της Ευρωπαϊκής Ένωσης;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2491/96, E-2492/96, και E-2493/96 (5 Δεκεμβρίου 1996)

Η τρεμώδης νόσος (Scrapie) επισημάνθηκε στην Κοινότητα από την 1η Ιανουαρίου 1993. Ωστόσο, τα κράτη μέλη έχουν τα σχετικά στατιστικά στοιχεία και δεν τα παρέχουν στην Επιτροπή. Ο βαθμός μόλυνσης ποικίλλει ευρέως και δεν είναι δυνατόν να γίνουν σαφείς εκτιμήσεις σχετικά με την κατάσταση των περισσοτέρων χωρών.

Στοιχεία ότι η σπογγώδης εγκεφαλοπάθεια των βοοειδών (ΣΕΒ) είναι δυνατόν να μεταδοθεί πειραματικά στα πρόβατα δημοσιεύθηκαν στον επιστημονικό τύπο του Ιουνίου 1996. Τα στοιχεία αυτά αποτέλεσαν τη βάση για την αναφορά του κ. Fischler τον Ιούλιο του 1996. Προκειμένου να μελετήσει σε βάθος και διελευκάνει πλήρως την κατάσταση η Επιτροπή ζήτησε από την Επιστημονική Κτηνιατρική Επιτροπή να δώσει τη γνώμη της στο θέμα αυτό και σχετικά με τα μέτρα τα οποία πρέπει να ληφθούν για να καταπολεμηθεί η εξάπλωση αυτής της ομάδας ασθενειών.

Η Επιστημονική Κτηνιατρική Επιτροπή τόνισε ότι η τρεμώδης νόσος δεν έχει ως τώρα εμφανιστεί σε ανθρώπους. Η επιτροπή τόνισε επίσης ότι αυτό δεν αποτελεί στοιχείο ότι η ΣΕΒ μεταδόθηκε με φυσικό τρόπο στα πρόβατα και τις αίγες κρατών μελών, αλλά ότι ο κίνδυνος αυτός δεν μπορεί να αποκλεισθεί. Σύμφωνα με τη γνώμη της εν λόγω επιτροπής, οι κίνδυνοι αυτοί μπορούν να μειωθούν σημαντικά απαγορεύοντας τη χρήση ορισμένων υλικών στην ανθρώπινη διατροφή και την αλυσίδα των ζωοτροφών.

Η Επιτροπή έχει εκπονήσει προτάσεις με στόχο την εφαρμογή της γνώμης της επιστημονικής κτηνιατρικής επιτροπής.
ΓΡΑΠΤΗ ΕΡΩΤΗΣΗ E-2952/96 υποβολή: Shaun Spiers (PSE) προς την Επιτροπή (8 Νοεμβρίου 1996)

Θέμα: Φουα γκρά και μέθοδοι πάχυνσης των χηνών

Όσον αφορά την απάντηση της Επιτροπής στις γραπτές ερωτήσεις 1797/79 ((EE C 160 της 30.6.1980, σελ. 30 )) και 401/80 ((EE C 198 της 4.8.1980, σελ. 68 )), έχουν τροποποιηθεί καθόλου οι αποφάσεις αυτές εν σχέσει με την οδυνηρή και περιττή μέθοδο πάχυνσης των χηνών η οποία χρησιμοποιείται κατά την παραγωγή του φουα-γκρά; Δεδομένης της ολοένα και αυξανομένης ανησυχίας του κοινού σε ό,τι αφορά την μεταχείριση των ζώων, έχει η Επιτροπή αναθεωρήσει καθόλου την στάση της κατά τη διάρκεια των 16 τελευταίων ετών;

Aπάντηση του κ. Fischler εξ ονόματος της Επιτροπής (4 Δεκεμβρίου 1996)

Η τρέχουσα κοινοτική νομοθεσία όσον αφορά την μέθοδο πάχυνσης των πουλερικών δεν ασχολείται με το θέμα της εντατικής πάχυνσης των χηνών και των παπιών για την παραγωγή foie gras. Η διαδικασία αυτή διέπεται, ως εκ τούτου, από την εθνική νομοθεσία.

Ωστόσο, το θέμα εξετάζεται σήμερα στα πλαίσια των εργασιών του Συμβουλίου της Ευρώπης από την μόνιμη επιτροπή ευρωπαϊκών συμβάσεων για την προστασία των ζώων τα οποία εκτρέφονται σε αγροκτήματα. Η Κοινότητα είναι συμβάλλον μέρος της σύμβασης αυτής και λαμβάνει ενεργό μέρος κατά την εκπόνηση των συστάσεων στο πλαίσιο της σύμβασης.
ΓΡΑΠΤΗ ΕΡΩΤΗΣΗ E-3030/96 υποβολή: Ernesto Caccavale (UPE) προς την Επιτροπή (11 Νοεμβρίου 1996)

Θέμα: Παραβίαση της ελεύθερης κυκλοφορίας κεφαλαίων εκ μέρους της ιταλικής κυβέρνησης

Με την ιδιωτικοποίηση του ΕΝΙ (Εθνικού Οργανισμού Υδρογονανθράκων) η ιταλική κυβέρνηση θέσπισε την αποκαλούμενη χρυσή μετοχή που θα επιτρέψει στο Υπουργείο Οικονομικών να έχει ειδικές εξουσίες στις ιδιωτικοποιηθείσες εταιρείες.

Τούτο αποτελεί καταφανή παραβίαση του άρθρου 73β και 52 της Συνθήκης της Ρώμης.

Προτίθεται η Επιτροπή να καταστήσει γνωστή την αλληλογραφία με την Ιταλία επί του θέματος;

Στην περίπτωση μη ικανοποιητικών απαντήσεων θα θεωρήσει η Επιτροπή ότι πρέπει να κινήσει διαδικασία παραβίασης σε βάρος της ιταλικής κυβέρνησης;

Aπάντηση του κ. Monti εξ ονόματος του Επιτροπή (14 Ιανουαρίου 1997)

Η Επιτροπή, ως θεματοφύλακας της συνθήκης ΕΚ, ελέγχει το συμβιβασμό των προγραμμάτων ιδιωτικοποίησης των κρατών μελών προς το κοινοτικό δίκαιο. Στο πλαίσιο αυτό, εξέτασε τα μέτρα που έλαβαν οι ιταλικές αρχές σχετικά με το πρόγραμμα ιδιωτικοποίησης που εφαρμόζεται στην Ιταλία. Ωστόσο, η Επιτροπή δεν έχει ακόμη καταλήξει σε τελικό συμπέρασμα.
ΓΡΑΠΤΗ ΕΡΩΤΗΣΗ E-3392/96 υποβολή: Jan Mulder (ELDR) προς την Επιτροπή (5 Δεκεμβρίου 1996)

Θέμα: Δημοσιονομική πειθαρχία - Μηνιαίες προκαταβολές από το Τμήμα Εγγυήσεων του ΕΓΤΠΕ

Με την απόφαση της 31ης Οκτωβρίου 1994 σχετικά με τη δημοσιονομική πειθαρχία (94/729/ΕΚ) ((ΕΕ L 293 της 12.11.1994, σελ. 14. )), το Συμβούλιο χορηγεί στην Επιτροπή τη δυνατότητα να μειώσει ή να αναστείλει προσωρινά τις μηνιαίες προκαταβολές από το Τμήμα Εγγυήσεων του ΕΤΠΕ σε περίπτωση παραβίασης των κοινοτικών διατάξεων ή κατάχρησης κοινοτικών πόρων.

Μπορεί η Επιτροπή να παρουσιάσει κατάλογο των περιπτώσεων για τις οποίες έχει εφαρμόσει την διαδικασία αυτή έκτοτε;

Aπάντηση του κ. Fischler εξ ονόματος της Επιτροπής (8 Ιανουαρίου 1997)

Το άρθρο 13 της απόφασης 94/729/ΕΚ του Συμβουλίου, της 31ης Οκτωβρίου 1994 όσον αφορά τη δημοσιονομική πειθαρχία, ορίζει ότι στις περιπτώσεις που η Επιτροπή διαπίστωσε την έκδηλη μη τήρηση της νομοθεσίας, και την καταχραστική χρησιμοποίηση των κοινοτικών ταμείων, η Επιτροπή μπορεί να μειώσει ή να αναστείλει προσωρινά τις μηνιαίες προκαταβολές προς τα κράτη μέλη.

Η Επιτροπή χρησιμοποίησε την δυνατότητα αυτή επανειλημένα, για πρώτη φορά κατά την απόφαση που αφορούσε τις μηνιαίας προκαταβολές που καταβάλλονται στα κράτη μέλη, στην αρχή του Δεκεμβρίου 1994. Οι προκαταβολές μειώθηκαν για πολλά κράτη μέλη, όταν η Επιτροπή διαπίστωσε την μη τήρηση των προθεσμιών πληρωμής ((Προθεσμίεςκατά τις οποίες οι κοινοτικές ενισχύσεις καταβάλλονται από τα κράτη μέλη στους δικαιούχους. )), και των ανώτατων ορίων που καθορίστηκαν με τη νομοθεσία. Οι περισσότερες μειώσεις των προκαταβολών που αποφασίστηκαν από την Επιτροπή κατά τα οικονομικά έτη 1995 και 1996, αφορούσαν επίσης τις μειώσεις σε συνέχεια της μη τήρησης των προθεσμιών πληρωμής των ανώτατων ορίων.

Η Επιτροπή διαβιβάζει απευθείας στο Αξιότιμο Μέλος του Ευρωπαϊκού Κοινοβουλίου και στη Γενική Γραμματεία του Κοινοβουλίου πίνακα, που περιέχει τις λεπτομέρειες των μειώσεων και των αναστολών των προκαταβολών που αποφασίσθηκαν δυνάμει του άρθρου 13 της οδηγίας 14/729/ΕΚ.
ΓΡΑΠΤΗ ΕΡΩΤΗΣΗ E-2851/96 υποβολή: Hiltrud Breyer (V) προς την Επιτροπή (25 Οκτωβρίου 1996)

Θέμα: Προώθηση της πυρηνικής ενέργειας στη Δημοκρατία της Σλοβακίας

1. Ποιές είναι οι αναμενόμενες ποσοστιαίες αυξήσεις των υπερβάσεων κόστους για την ανοικοδόμηση του Βοhunice καθώς και για την περάτωση των έργων και τον εκσυκχρονισμό του Mochovoce;

2. α) Εκ πείρας γνωρίζουμε ότι κατά την περάτωση τόσο δύσκολων και χρονοβόρων έργων που διαρκούν ακαθόριστο χρονικό διάστημα, οι υπερβάσεις του πλαισίου χρηματοδότησης είναι δυνατόν να ανέρχονται σε μερικές χιλιάδες τοις εκατό. Προβλέπονται επιπλέον πιστωτικές ασφάλειες Hermes και Cofase γι' αυτήν την περίπτωση και ποιοί είναι οι αρμόδιοι φορείς;

β) Ποιός κρίνει εάν είναι αναγκαίο;

γ) Ποιός αποφασίζει για περεταίρω επέκταση των δανείων;

δ) Ποιός θα υποστεί το κόστος των υπερβάσεων;

3. Ποιές είναι οι ευθύνες και ποιό το κόστος που φέρουν οι Siemens και Framatome, και ποιές είναι οι συνέπειες;

Aπάντηση του κ. Van den Broek εξ ονόματος της Επιτροπής (6 Ιανουαρίου 1997)

Επειδή η Επιτροπή δεν χρηματοδοτεί την ανασυγκρότηση του πυρηνικού εργοστασίου του Mochovce, δεν είναι σε θέση να σχολιάσει τους υπολογισμούς του κόστους ή τις οικονομικές υποχρεώσεις εκείνων που ασχολούνται με την κατασκευή αυτού του εργοστασίου.

Η σλοβακική κυβέρνηση εγγυήθηκε ότι το πυρηνικό εργοστάσιο NPP-V-I στο Bohunice θα έχει κλείσει το 2000, το αργότερο, εφόσον λειτουργούν η πρώτη και η δεύτερη μονάδα του πυρηνικού εργοστασίου του Mochovce.
ΓΡΑΠΤΗ ΕΡΩΤΗΣΗ E-3197/96 υποβολή: Josι Garcνa-Margallo y Marfil (PPE) προς την Επιτροπή (22 Νοεμβρίου 1996)

Θέμα: Σχέδια του προγράμματος URBAN στην Βαλένθια

Στις 10 Ιανουαρίου 1997 λήγει η προθεσμία υποβολής των σχεδίων πολεοδομικής ανάπλασης στο πλαίσιο του προγράμματος URBAN για την περίοδο 1997-1999.

Πόσα από τα μέχρι στιγμής υποβληθέντα σχέδια προέρχονται από την Ισπανία; Πόσα και ποιά από τα τελευταία αφορούν δήμους της αυτόνομης κοινότητας της Βαλένθιας;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3196/96, E-3197/96 και E-3202/96 (20 Δεκεμβρίου 1996)

Η Επιτροπή αποφάσισε στις 8Μαΐου 1996, κατόπιν διαβουλεύσεως με το Κοινοβούλιο, για την ενδεικτική κατανομή του αποθεματικού των κοινοτικών πρωτοβουλιών. Λαμβανομένης υπόψη της κατανομής αυτής, το διαθέσιμο ποσό (με τιμή τιμαριθμικά προσαρμοσμένη με βάση το 1995) για το πρόγραμμα Urban στην Ισπανία ανέρχεται σε 56,2 εκατ. ECU για τις περιφέρειες του στόχου 1 και σε 21,4 εκατ. ECU για τις άλλες περιφέρειες.

Η υποβολή των επιχειρησιακών προγραμμάτων σχετικά με την εφαρμογή της επέκτασης του προγράμματος Urban αποτελεί ευθύνη των κρατών μελών. Επομένως, δεν είναι μπορεί η Επιτροπή να προβλέψει την ενδεχόμενη συμμετοχή της αυτόνομης κοινότητας της Βαλένσιας.

Μέχρι τώρα, η Επιτροπή δεν έλαβε κανένα επιχειρησιακό πρόγραμμα από τις ισπανικές αρχές. Επί του παρόντος, δεν είναι δυνατόν να προβλεφθεί πότε θα λάβει απόφαση η Επιτροπή, διότι θα εξαρτηθεί από την ποιότητα των προτάσεων που θα της υποβληθούν.
ΓΡΑΠΤΗ ΕΡΩΤΗΣΗ E-2514/96 υποβολή: Hiltrud Breyer (V) προς το (25 Σεπτεμβρίου 1996)

Θέμα: Επιδοτήσεις των εναέριων μεταφορών

Η Επιτροπή της ΕΕ δημοσίευσε το Πράσινο Βιβλίο σχετικά με την «Εσωτερίκευση των εξωτερικών στοιχείων κόστους των μεταφορών» (CΟΜ(95)/691 τελ.)

1. Πως εκτιμά το Συμβούλιο των Υπουργών το γεγονός ότι μόνο στη Γερμανία η απαλλαγή από τη φορολογία του πετρελαίου και η προώθηση της τεχνικής εναέριων μεταφορών έχουν ως αποτέλεσμα μια ετήσια επιδότηση 3,5 δισ. Γερμ. Μάρ. (Ομοσπονδιακή Βουλή, 13η κοινοβουλευτική περίοδος, Έγγραφο 13/4108);

2. Σε ποια ποσά θεωρεί το Συμβούλιο των Υπουργών ότι ανέρχονται στα άλλα κράτη μέλη οι επιδοτήσεις που παρέχονται μέσω της απαλλαγής από τη φορολογία του πετρελαίου και την προαγωγή της τεχνικής των εναέριων μεταφορών;

3. Σε ποιο ποσό θεωρεί το Συμβούλιο των Υπουργών ότι ανέρχονται τα έσδα από την φορολόγηση της κηροζίνης στην ΕΕ, εφόσον η φορολόγηση αυτή:

α) χρησιμοποιεί ως βάση τους συνελεστές φορολόγησης του πετρελαίου όπως έχουν εναρμονιστεί σε επίπεδο ΕΕ;

β) περιλαμβάνει την εσωτερίκευση των εξωτερικών στοιχείων κόστους για τις εναέριες μεταφορές στους φορολογικούς συντελεστές;

4. Μέχρι πότε σκέφτεται το Συμβούλιο των Υπουργών να λάβει μέτρα για την κατάργηση της απαλλαγής της φορολόγησης της κηροζίνης;

Κοινή Απάντηση στις γραπτές ερωτήσεις Ε-2508/96 και Ε-2514/96 (13 Φεβρουαρίου 1997)

1. Το Συμβούλιο υπενθυμίζει ότι η απαλλαγή της κηροζήνις για τη χρησιμοποίησή της ως καυσίμου για τις αεροπορικές μεταφορές εκτός από τις ιδιωτικές πρήσεις αναψυχής προβλέπεται στο άρθρο 8 της οδηγίας 92/81/ΕΟΚ του Συμβουλίου της 19ης Οκτωβρίου 1992, για την εναρμόνιση των διαρθώσεων των ειδικών φόρων κατανάλωσης που επιβάλλονται στα περελαιοειδή ((ΕΕ L 316 της 31.10.1992, σελ. 12. )).

Το Συμβούλιο θα εξετάσει την απαλλαγή αυτή μέχρι τις 31 Δεκεμβρίου 1977 το αργότερο, βάσει έκθεσης της Επιτροπής, λαμβάνοντας υπόψη το εξωτερικό κόστος και τις οικολογικές επιπτώσεις, που προκύπτουν από τα προαναφερόμενα μέσα και θα αποφασίσει ομόφωνα, κατόπιν προτάσεως της Επιτροπής, εάν είναι σκόπιμο να καταργηθεί ή τροποποιηθεί αυτή η απαλλαγή.

2. Το Συμβούλιο δεν έχει ενημερωθεί για τη φορολόγηση της κηροζίνης στη Δανία και στη Σουηδία, την οποία αναφέρει ο αξιότιμος κ. βουλευτής στην ερώτησή του. Εν πάσει περιπτώσει, είναι αρμοδιότητα της Επιτροπής να μεριμνά για την ορθή εφαρμογή της κοινοτικής νομοθεσίας από τα κράτη μέλη, εάν υπάρχει τέτοιο ζήτημα εν προκειμένω.
ΓΡΑΠΤΗ ΕΡΩΤΗΣΗ E-2508/96 υποβολή: Hiltrud Breyer (V) προς το (25 Σεπτεμβρίου 1996)

Θέμα: Φορολογία επί της κηροζίνης στη Δανία και τη Σουηδία

1. Γνωρίζει το Συμβούλιο των Υπουργών ότι η Δανία και η Σουηδία ακολουθούν δικό τους δρόμο όσον αφορά τη φορολογία της κηροζίνης;

2. Γνωρίζει το Συμβούλιο των Υπουργών σε ποιες επί πλέον εισπράξεις εισοδήματος αποβλέπουν ή έχουν ήδη επιτύχει η Δανία και η Σουηδία με την καθιέρωση της φορολογίας της κηροζίνης;

3. Αποτελεί η συμπεριφορά αυτή παράδειγμα για την ΕΕ; Ποια δικαιολογία έχει η γνώμη αυτή της Επιτροπής;

4. Πως εκτιμά το Συμβούλιο των Υπουργών τέτοιες εθνικές πρωτοβουλίες;

Κοινή Απάντηση στις γραπτές ερωτήσεις Ε-2508/96 και Ε-2514/96 (13 Φεβρουαρίου 1997)

1. Το Συμβούλιο υπενθυμίζει ότι η απαλλαγή της κηροζήνις για τη χρησιμοποίησή της ως καυσίμου για τις αεροπορικές μεταφορές εκτός από τις ιδιωτικές πρήσεις αναψυχής προβλέπεται στο άρθρο 8 της οδηγίας 92/81/ΕΟΚ του Συμβουλίου της 19ης Οκτωβρίου 1992, για την εναρμόνιση των διαρθώσεων των ειδικών φόρων κατανάλωσης που επιβάλλονται στα περελαιοειδή ((ΕΕ L 316 της 31.10.1992, σελ. 12. )).

Το Συμβούλιο θα εξετάσει την απαλλαγή αυτή μέχρι τις 31 Δεκεμβρίου 1977 το αργότερο, βάσει έκθεσης της Επιτροπής, λαμβάνοντας υπόψη το εξωτερικό κόστος και τις οικολογικές επιπτώσεις, που προκύπτουν από τα προαναφερόμενα μέσα και θα αποφασίσει ομόφωνα, κατόπιν προτάσεως της Επιτροπής, εάν είναι σκόπιμο να καταργηθεί ή τροποποιηθεί αυτή η απαλλαγή.

2. Το Συμβούλιο δεν έχει ενημερωθεί για τη φορολόγηση της κηροζίνης στη Δανία και στη Σουηδία, την οποία αναφέρει ο αξιότιμος κ. βουλευτής στην ερώτησή του. Εν πάσει περιπτώσει, είναι αρμοδιότητα της Επιτροπής να μεριμνά για την ορθή εφαρμογή της κοινοτικής νομοθεσίας από τα κράτη μέλη, εάν υπάρχει τέτοιο ζήτημα εν προκειμένω.
ΓΡΑΠΤΗ ΕΡΩΤΗΣΗ E-3023/96 υποβολή: Luciano Vecchi (PSE) προς την Επιτροπή (11 Νοεμβρίου 1996)

Θέμα: Πλήρης ενσωμάτωση της Σομαλίας στη Σύμβαση Λομέ IV

Κατά τη σύνοδο του Συμβουλίου ΑΚΕ-ΕΕ που πραγματοποιήθηκε τους παρελθόντες μήνες στη Δυτική Σαμόα, ενεκρίθη ψήφισμα που καλεί όλα τα ενδιαφερόμενα μέρη να χρησιμοποιήσουν τα κατάλληλα μέσα προκειμένου να θεωρηθεί η Σομαλία πλήρες μέλος της Σύμβασης Λομέ όπως ζήτησε και η Συνέλευση Ίσης Εκπροσώπησης ΑΚΕ-ΕΕ.

Ποιά μέτρα ελήφθησαν ή θα ληφθούν για το σκοπό αυτό;

Απάντηση του κ. Pinheiro εξ ονόματος της Επιτροπής (27 Ιανουαρίου 1997)

Δεδομένου ότι η Σομαλία μπορεί να προσχωρήσει στη σύμβαση της Λομέ IV βάσει του άρθρου 364α, η πρωταρχική μέριμνα της Επιτροπής είναι να συνεχίσει να εργάζεται για την εκπλήρωση των βασικών προϋποθέσεων για την προσχώρηση, και ειδικότερα την επαναφορά μιάς κατάστασης στην οποία οι κάτοικοι της Σομαλίας θα βρίσκουν μία επαρκή κυβερνητική οργάνωση που θα επιτρέψει στη χώρα να ζητήσει την προσχώρηση στη σύμβαση. Όσο αυτό δεν επιτυγχάνεται, η Επιτροπή θα εξακολουθήσει να επιβεβαιώνει το ότι, από πολιτικής άποψης, η Σομαλία ανήκει στην οικογένεια των κρατών της Αφρικής, της Καραϊβικής και του Ειρηνικού (ΑΚΕ), όπως δήλωσε ήδη στο ψήφισμα του Συμβουλίου των Υπουργών ΑΚΕ-Κοινότητας τον Ιούνιο 1996.

Σχετικά με τα μέτρα που θα επιτρέψουν στους σομαλούς να ωφεληθούν από το φάσμα των μέσων του Ευρωπαϊκού Ταμείου Ανάπτυξης (ΕΤΑ), η Επιτροπή εφιστά την προσοχή του Αξιότιμου Μέλους του Κοινοβουλίου στο γεγονός ότι η Επιτροπή ανέλαβε τη δέσμευση να συνεχίσει να χρηματοδοτεί τις ανθρωπιστικές δράσεις από τον κοινοτικό προϋπολογισμό ενώ οι δράσεις αποκατάστασης στη Σομαλία θα εξακολουθήσουν να χρηματοδοτούνται από τα υπόλοιπα των εθνικών ενδεικτικών προγραμμάτων (5ο και 6ο ΕΤΑ) της Σομαλίας στο πλαίσιο της σύμβασης της Λομέ ΙΙ και ΙΙΙ. Επιπλέον, επειδή δεν είναι ακόμη διαθέσιμοι οι πόροι του 7ου ΕΤΑ για τη Σομαλία, εφόσον η Σομαλία δεν επικύρωσε τη σύμβαση της Λομέ IV εντός της προσθεσμίας που προβλέπεται στη σύμβαση, έχουν συγκεντρωθεί άλλοι πόροι για τη στήριξη των δραστηριοτήτων αποκατάστασης από διάφορα κονδύλια του προϋπολογισμού. Έτσι έχουν γίνει διαθέσιμοι επαρκείς πόροι που θα στηρίξουν τον πληθυσμό της Σομαλίας κατά τα επόμενα έτη.

Σχετικά με το 8ο ΕΤΑ, η Επιτροπή υπενθυμίζει ότι ένα σημαντικό μέτρο που υιοθετήθηκε υπέρ της Σομαλίας, συνίσταται στην επιτάχυνση της διαδικασίας προσχώρησης που συμφωνήθηκε μεταξύ των μερών της σύμβασης στα τέλη του 1995 στον Μαυρίκιο και που περιλαμβάνεται στο άρθρο 364α που αποτελεί μία τροποποίηση των συνήθων διαδικασιών προσχώρησης, επιτρέποντας στη Σομαλία να προσχωρήσει στη σύμβαση της Λομέ IV κατά τη διάρκεια ισχύος της. Μέχρις ότου γίνει αυτή η προσχώρηση και εκτός αν υιοθετηθούν άλλες τροποποιήσεις στο μέλλον υπέρ της Σομαλίας από τα μέρη της σύμβασης της Λομέ, η Επιτροπή δεν είναι σε θέση να βοηθήσει τη Σομαλία μονομερώς από τους πόρους του 8ου ΕΤΑ. Ωστόσο, η Επιτροπή θα εξακολουθήσει να προτείνει ιδέες και συστάσεις αν δεν ικανοποιούνται ειδικές ανάγκες. Μέσα σ'αυτό το πλαίσιο, υιοθετήθηκε ένα δεύτερο πρόγραμμα αποκατάστασης ύψους 47 εκατ. ECU, το οποίο θα καλύψει τις ανάγκες κατά τα επόμενα έτη.
ΓΡΑΠΤΗ ΕΡΩΤΗΣΗ E-3196/96 υποβολή: Josι Garcνa-Margallo y Marfil (PPE) προς την Επιτροπή (22 Νοεμβρίου 1996)

Θέμα: Βαλένθια: Χρηματοδότηση σχεδίων απο το πρόγραμμα URBAN

Στις 10 Ιανουαρίου 1997 λήγει η προθεσμία υποβολής των σχεδίων πολεοδομικής ανάπλασης στο πλαίσιο του προγράμματος URBAN για την περίοδο 1997-1999.

Ποιό είναι το ύψος της χρηματοδότησης που μπορεί να διαθέσει η Επιτροπή για τα σχέδια του προγράμματος URBAN στην Ισπανία; Τι ποσοστό της χρηματοδότησης αυτής αντιστοιχεί για τα σχέδια που αφορούν την αυτόνομη κοινότητα της Βαλένθιας;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3196/96, E-3197/96 και E-3202/96 (20 Δεκεμβρίου 1996)

Η Επιτροπή αποφάσισε στις 8Μαΐου 1996, κατόπιν διαβουλεύσεως με το Κοινοβούλιο, για την ενδεικτική κατανομή του αποθεματικού των κοινοτικών πρωτοβουλιών. Λαμβανομένης υπόψη της κατανομής αυτής, το διαθέσιμο ποσό (με τιμή τιμαριθμικά προσαρμοσμένη με βάση το 1995) για το πρόγραμμα Urban στην Ισπανία ανέρχεται σε 56,2 εκατ. ECU για τις περιφέρειες του στόχου 1 και σε 21,4 εκατ. ECU για τις άλλες περιφέρειες.

Η υποβολή των επιχειρησιακών προγραμμάτων σχετικά με την εφαρμογή της επέκτασης του προγράμματος Urban αποτελεί ευθύνη των κρατών μελών. Επομένως, δεν είναι μπορεί η Επιτροπή να προβλέψει την ενδεχόμενη συμμετοχή της αυτόνομης κοινότητας της Βαλένσιας.

Μέχρι τώρα, η Επιτροπή δεν έλαβε κανένα επιχειρησιακό πρόγραμμα από τις ισπανικές αρχές. Επί του παρόντος, δεν είναι δυνατόν να προβλεφθεί πότε θα λάβει απόφαση η Επιτροπή, διότι θα εξαρτηθεί από την ποιότητα των προτάσεων που θα της υποβληθούν.